Mestské zastupiteľstvo v Košiciach uznesením č. 1050  na svojom XXVI. rokovaní dňa  8. septembra 2014 v súlade s § 2b a § 6 zákona SNR č. 369/1990 Zb. o obecnom zriadení v znení neskorších predpisov a podľa § 10 ods. 3 písm. b) zákona SNR č. 401/1990 Zb. o meste Košice v znení neskorších predpisov ustanovuje: 

Všeobecne záväzné nariadenie mesta Košice 
č. 153
Určenie názvu ulíc „Bazová“, „Hrabová“, „Hlohová“, „Jarabinová“, „Jelšová“, „Borievková“ a „Cezmínová“ 

§ 1
Predmet

Týmto všeobecne záväzným nariadením mesta Košice sa určujú názvy ulíc „Bazová“, „Hrabová“, „Hlohová“, „Jarabinová“, „Jelšová“, „Borievková“ a „Cezmínová“, ktoré vznikli na území mesta Košice v mestskej časti Košice – Vyšné Opátske. Grafické vyobrazenie ulíc tvorí prílohu tohto všeobecne záväzného nariadenia mesta Košice.

§ 2
Lokalizácia  a popis ulice „Bazová“

Ulica leží v katastrálnom území Nižná Úvrať, na severovýchode mestskej časti Košice - Vyšné Opátske, južne od Sečovskej cesty. Začiatok ulice tvorí križovatku (K1) s obslužnou komunikáciou zabezpečujúcou prístup do hospodársko-športového areálu Policajného zboru vo vzdialenosti 116 m západne od križovatky (K2) obslužnej komunikácie so zbernou komunikáciou. Smeruje 287 m priamo severo-severovýchodným smerom, mierne sa točí doľava a pokračuje priamo 93 m na sever, kde končí v križovatke (K3) s ulicou Borievkovou.

§ 3 
 Lokalizácia a popis ulice „Hrabová“

	Ulica leží v katastrálnom území Nižná Úvrať, na severovýchode mestskej časti Košice - Vyšné Opátske, južne od Sečovskej cesty. Začiatok ulice tvorí križovatku (K4) s obslužnou komunikáciou zabezpečujúcou prístup do hospodársko-športového areálu Policajného zboru vo vzdialenosti 180 m západne od križovatky (K2) - obslužnej komunikácie so zbernou komunikáciou. Smeruje priamo 293 m severo-severovýchodným smerom, točí sa doprava na východ 52 m oblúkom a končí v križovatke (K5) s ulicou Bazovou.

§ 4 
Lokalizácia a popis ulice „Hlohová“

	Ulica leží v katastrálnom území Nižná Úvrať, na severovýchode mestskej časti Košice - Vyšné Opátske, južne od Sečovskej cesty. Začiatok ulice tvorí križovatku (K6) s ulicou Hrabovou vo vzdialenosti 77 m severo-severovýchodne od križovatky (K4) Hrabovej ulice s obslužnou komunikáciou, smeruje priamo 68 m západným smerom a končí ako slepá ulica.
- 2 -

§ 5 
Lokalizácia a popis ulice „Jarabinová“

	Ulica leží v katastrálnom území Nižná Úvrať, na severovýchode mestskej časti Košice - Vyšné Opátske, južne od Sečovskej cesty. Začiatok ulice tvorí križovatku (K7) s ulicou Bazovou vo vzdialenosti 128 m severo-severovýchodne od križovatky (K1) Bazovej ulice s obslužnou komunikáciou. Smeruje priamo 57 m západo-severozápadným smerom, spája sa v križovatke (K8) s ulicou Hrabovou, pokračuje priamo 114 m západným smerom a končí ako slepá ulica.

§ 6 
Lokalizácia a popis ulice „Jelšová“

	Ulica leží v katastrálnom území Nižná Úvrať, na severovýchode mestskej časti Košice - Vyšné Opátske, južne od Sečovskej cesty. Ulica je zložená z úseku pôvodnej zbernej komunikácie a dvoch nových paralelných vetví obslužných komunikácií s verejnými parkoviskami pri bytových domoch. Začiatok ulice tvorí križovatku (K9) zbernej komunikácie s cestou III. triedy na Zdobu, smeruje 357 m juhozápadným smerom, kde sa spája v križovatke (K2) s obslužnou komunikáciou do Hospodársko-športového areálu Policajného zboru. Severná vetva obslužnej komunikácie je dĺžky 142 m, smeruje paralelne so zbernou komunikáciou s odsadením rádovo 20 m. Južná vetva obslužnej komunikácie je dĺžky 148 m, smeruje paralelne so zbernou komunikáciou, je odsadená 15 m a končí v križovatke (K10) s obslužnou komunikáciou Hospodársko-športového areálu Policajného zboru.

§ 7 
Lokalizácia a popis ulice „Borievková“

	Ulica leží v katastrálnom území Nižná Úvrať, na severovýchode mestskej časti Košice - Vyšné Opátske, južne od Sečovskej cesty. Začiatok ulice tvorí križovatku (K11) s Jelšovou ulicou v jej severnej polohe, točí sa miernym ľavotočivým oblúkom v dĺžke 78 m na západ, pokračuje 96 m priamo západným smerom, tu sa oblúkom v dĺžke 71 m točí o 180˚ doprava okolo parkoviska a pokračuje 97 m východným smerom, kde končí ako slepá ulica.

§ 8 
Lokalizácia a popis ulice „Cezmínová“

	Ulica leží v katastrálnom území Nižná Úvrať, na severovýchode mestskej časti Košice - Vyšné Opátske, južne od Sečovskej cesty. Začiatok ulice tvorí križovatku (K12) s ulicou Borievkovou vo vzdialenosti  78 m severozápadne od križovatky ulíc Jelšová – Borievková (K11), smeruje priamo južným smerom 111 m, kde končí ako slepá ulica.

- 3 - 

§ 9
Zrušovacie ustanovenie

Zrušuje sa Všeobecne záväzné nariadenie mesta Košice č. 129 o určení názvu ulíc „Bazová“, „Jelšová“, „Hrabová“, „Jarabinová“, „Hlohová“, schválené uznesením Mestského  zastupiteľstva v Košiciach č. 328/2012.

§ 10
Účinnosť

Toto všeobecne záväzné nariadenie mesta Košice nadobúda účinnosť 15. dňom od zverejnenia na úradnej tabuli mesta Košice.

                 

MUDr. Richard  Raši, PhD., MPH
primátor mesta Košice

Zverejnené:  12.9.2014
Účinné:	       27.9.2014